**27ο ΔΙΕΘΝΕΣ ΦΕΣΤΙΒΑΛ ΚΙΝΗΜΑΤΟΓΡΑΦΟΥ ΤΗΣ ΑΘΗΝΑΣ ΝΥΧΤΕΣ ΠΡΕΜΙΕΡΑΣ |** 22 Σεπτεμβρίου - 3 Οκτωβρίου 2021

ΔΕΛΤΙΟ ΤΥΠΟΥ

Ανακοίνωση Τίτλων και Κριτικής Επιτροπής του Διαγωνιστικού ελληνικών ταινιών Μικρού Μήκους

**Το νέο ελληνικό σινεμά γιορτάζει *10 χρόνια* και παρουσιάζεται μέσα από 40 Ελληνικές Μικρές Ιστορίες!**

Το **Διεθνές Φεστιβάλ Κινηματογράφου της Αθήνας Νύχτες Πρεμιέρας** αγαπά και στηρίζει έμπρακτα το ελληνικό σινεμά από την πρώτη του έκδοση μέχρι και σήμερα. Πολυαναμενόμενες πρεμιέρες ελληνικών ταινιών που αγκαλιάζονται από το τοπικό κοινό και ταξιδεύουν στην Ελλάδα και στο εξωτερικό, εργαστήρια για την ανάπτυξη και παραγωγή ταινιών, τιμώμενοι καλεσμένοι της εγχώριας κινηματογραφικής κοινότητας, βραβεύσεις και ανάδειξη παλαιότερων ή ανερχόμενων Ελλήνων και Ελληνίδων δημιουργών είναι κάποια από τα συστατικά που διατηρούν ζωντανή και εμπλουτίζουν κάθε χρόνο αυτή την σχέση υποστήριξης και αγάπης.

Ένας από τους πιο ξεχωριστούς και ισχυρούς δεσμούς του Διεθνούς Φεστιβάλ Κινηματογράφου της Αθήνας Νύχτες Πρεμιέρας με το ελληνικό σινεμά είναι φυσικά το **Διαγωνιστικό Τμήμα Ελληνικών Ταινιών Μικρού Μήκους «Ελληνικές Μικρές Ιστορίες»**,το οποίο **κλείνει φέτος 10 χρόνια προβολών** νέων ελληνικών ταινιών μικρού μήκους, μια δεκαετία που φροντίζει αδιάλειπτα και επιμελώς να βρουν οι φρέσκες δημιουργίες του ελληνικού σινεμά τον δρόμο τους προς τη μεγάλη οθόνη και το κοινό τους.

Μια [αγάπη και εμπιστοσύνη που ανταποδίδουν και οι Έλληνες και Ελληνίδες δημιουργοί,](https://www.youtube.com/watch?v=qScf_q9pIcQ&t=2s&ab_channel=AthensInternationalFilmFestival) καταθέτοντας με διαρκώς αυξανόμενο ρυθμό τις ταινίες τους στις Νύχτες Πρεμιέρας, οι οποίες φτάνουν να εκπροσωπούν δυναμικά το πιο δημιουργικό κομμάτι της ελληνικής κινηματογραφικής παραγωγής.

Έχοντας παρουσιάσει συνολικά περισσότερες από **510** **ταινίες** τα τελευταία εννέα χρόνια, το ολοζώντανο και συναρπαστικό Διαγωνιστικό Τμήμα των Ελληνικών Ταινιών Μικρού Μήκους **«Ελληνικές Μικρές Ιστορίες»** γιορτάζει φέτος **10 χρόνια γεμάτα μεγάλες ταινίες μικρής διάρκειας** που αφηγήθηκαν ιστορίες σύγχρονες, αστείες, τρομακτικές, ποιητικές, ρομαντικές, μεταφυσικές, σκοτεινές και φωτεινές, με τρόπο ιδιαίτερο, ευφάνταστο και συναρπαστικό. **10 χρόνια** **«Ελληνικές Μικρές Ιστορίες»**, που ξεκίνησαν από την Αθήνα και ταξίδεψαν στην Ευρώπη και στον κόσμο διεκδικώντας βραβεία και διεθνή απήχηση, παρουσιάζοντας την ελληνική δημιουργία ως μια ανερχόμενη αφηγηματική και επίκαιρη δύναμη.

Για την φετινή 27η διοργάνωση **οι συμμετοχές έφτασαν τις 273**, γεγονός που αποδεικνύει ότι το ελληνικό σινεμά είναι παρόν και δραστήριο αλλά και ότι οι νέοι Έλληνες και οι νέες Ελληνίδες δημιουργοί εμπιστεύονται την παρουσία του έργου τους στις Νύχτες Πρεμιέρας και το κοινό τους.

Η διαδικασία επιλογής των ταινιών από την ομάδα προγραμματισμού του φεστιβάλ ολοκληρώθηκε και επιλέχθηκαν **40 ταινίες** που θα διεκδικήσουν τα βραβεία της 27ης διοργάνωσης.

**Οι ταινίες του Διαγωνιστικού**

Αναλυτικά οι ταινίες που θα διαγωνιστούν είναι (σε αλφαβητική σειρά βάσει τίτλου):

«Αλάσκα», σκηνοθεσία: Μιχάλης Γιαγκουνίδης

«Αν Ήσουν Ταινία, θα΄Ήσουν Μικρού Μήκους», σκηνοθεσία: Γωγώ Μαραγγούλη

«Από το Μπαλκόνι», σκηνοθεσία: Άρης Καπλανίδης

«Απολεσθέντα», σκηνοθεσία: Βίβιαν Παπαγεωργίου

«Βαθύκοφτο», σκηνοθεσία: Ιωάννα Κρυωνά

«Βίωμα Καλοσύνης», σκηνοθεσία: Ελένη Αλεξανδράκη

«Ζαμπέτα», σκηνοθεσία: Ελισάβετ Σφυρή, Σοφία Σφυρή

«Ιεροτελεστία μιας Άνοιξης», σκηνοθεσία: Όλια Βερροιοπούλου

«Μπιούτι», σκηνοθεσία: Θάνος Λυμπερόπουλος

«Ο Φοιτητής«, σκηνοθεσία: Βασίλειος Καλαμάκης

«Όλα τα Πλάσματα της Νύχτας», σκηνοθεσία: Μέμη Κούπα

«Ομφάλιος», σκηνοθεσία: Ελπίδα Σταθάτου

«Στο Αεροδρόμιο», σκηνοθεσία: Μιχάλης Μαθιουδάκης

«Το Βανκούβερ», σκηνοθεσία: Άρτεμις Αναστασιάδου

«A La Carte», σκηνοθεσία: Ταξιάρχης Δεληγιάννης, Βασίλης Τσιουβάρας

«A Summer Place», σκηνοθεσία: Αλεξάνδρα Ματθαίου

«After Noon», σκηνοθεσία: Αλέξιος Κουκιας-Παντελης

«Amygdala», σκηνοθεσία: Μαρία Χατζάκου

«Apallou», σκηνοθεσία: Νίκος Αυγουστίδης

«Bluebird», σκηνοθεσία: Στέργιος Ντινόπουλος

«Brutalia, Εργάσιμες Μέρες», σκηνοθεσία: Μανώλης Μαυρής

«Cortázar», σκηνοθεσία: Αργύρης Γερμανίδης, Κατερίνα Στράουχ

«Every Sunday», σκηνοθεσία: Καίτη Παπαδήμα

«Exploitation», σκηνοθεσία: Μαρίνα Συμεού

«First Swim», σκηνοθεσία: Αλέξανδρος Κωστόπουλος

«Friends & Benefits», σκηνοθεσία: Μαρία Κατσικαδάκου (Maria Cyber)

«Girlhood», σκηνοθεσία: Βάνια Τέρνερ, Μαρία Σιδηροπούλου

«Horsepower», σκηνοθεσία: Σπύρος Σκάνδαλος

«I, the house», σκηνοθεσία: Ελένη Βεργέτη

«In Beauty it is Unfinished», σκηνοθεσία: Γκρέκο Σκλαβούνος

«Luxenia», σκηνοθεσία: Δήμητρα Κονδυλάτου

«Motorway 65», σκηνοθεσία: Εύη Καλογηροπούλου

«Reflections», σκηνοθεσία: Φώτης Σκουρλέτης

«Soul Food», σκηνοθεσία: Νίκος Τσεμπερόπουλος

«The Beauty of Stigma», σκηνοθεσία: Ηλίας Δούλης

«The Giraffe», σκηνοθεσία: Κόνυ Ζήκου

«The Night I Left America», σκηνοθεσία: Λάκι Καραβίας

«The Silver Mask», σκηνοθεσία: Θάνος Τοπούζης

«Vidisova», σκηνοθεσία: Γιώργος Παναγόπουλος

«Water on Mars», σκηνοθεσία: Νίκος Παναγιωτόπουλος

**Κριτική Επιτροπή**

Η **Κριτική Επιτροπή** για το Διαγωνιστικό Τμήμα των Ελληνικών Ταινιών Μικρού Μήκους «Ελληνικές Μικρές Ιστορίες» του 27ου Διεθνούς Φεστιβάλ Κινηματογράφου της Αθήνας Νύχτες Πρεμιέρας αποτελείται από την **Πρόεδρο**, **Σοφία Εξάρχου**, σεναριογράφο και σκηνοθέτιδα και μέλη τους/τις: **Νεριτάν Ζιντζιρία**, σκηνοθέτη, **Σπύρο Κρίμπαλη**, σεναριογράφο, script editor και creative producer, **Πηνελόπη Τσιλίκα,** ηθοποιό και **Ιωσηφίνα Γριβέα**, entertainment editor, κριτικό κινηματογράφου και podcast host**.**

**ΒΡΑΒΕΙΑ | με την υποστήριξη του Ελληνικού Κέντρου Κινηματογράφου**

Οι ταινίες που επιλέχθηκαν, θα προβληθούν κατά τη διάρκεια του Φεστιβάλ και η Κριτική Επιτροπής θα απονείμει τα εξής βραβεία:

**Βραβείο Χρυσή Αθηνά Καλύτερης Ταινίας** το οποίο συνοδεύεται από χρηματικό έπαθλο 2.000 ευρώ με την ευγενική υποστήριξη του **Ελληνικού Κέντρου Κινηματογράφου**, **Αργυρή Αθηνά Ειδικό Βραβείο της Επιτροπής**, Βραβείο **Καλύτερης Σκηνοθεσίας** και Βραβείο **Καλύτερου Σεναρίου**, τα οποία συνοδεύονται από χρηματικό έπαθλο 1.000 ευρώ έκαστο με την ευγενική υποστήριξη του **Ελληνικού Κέντρου Κινηματογράφου** και Βραβεία **Ανδρικής** και **Γυναικείας Ερμηνείας**.



| **Υπενθυμίζουμε** ότι στο πλαίσιο των **έκτακτων υγειονομικών συνθηκών** που αντιμετωπίζουμε στην Ελλάδα και το εξωτερικό, μετά και την απόλυτα ασφαλή και επιτυχημένη υβριδική διεξαγωγή του 26ου Φεστιβάλ, αισιοδοξούμε ώστε **και η 27η έκδοση** του **Διεθνούς Φεστιβάλ Κινηματογράφου της Αθήνας Νύχτες Πρεμιέρας** να φιλοξενηθεί στις θερινές αλλά και κλειστές **κινηματογραφικές μας αίθουσες**, σεβόμενοι πάντα τους κανονισμούς και τις προδιαγραφές διεξαγωγής, όπως αυτές θα έχουν οριστεί από τα αρμόδια όργανα της Πολιτείας και με απαράβατο γνώμονα την ασφάλεια του κοινού και των θεατών μας.  Για τους θεατές (ευπαθείς ομάδες, άτομα που φροντίζουν ασθενείς ή λόγω επαγγέλματος έρχονται σε επαφή με ασθενείς κ.ά.) οι οποίοι δεν θα μπορούν εκ των πραγμάτων να παραστούν στις προβολές, το Διεθνές Φεστιβάλ Κινηματογράφου της Αθήνας Νύχτες Πρεμιέρας θα προβάλει και φέτος ένα μέρος του προγράμματός του **και** **ψηφιακά**, στην ειδικά διαμορφωμένη και δημοφιλή πλατφόρμα online.aiff.gr, η οποία έχει ήδη εξασφαλίσει σημαντικό αριθμό προβολών, με εγγύηση συγκεκριμένου αριθμού geo-blocked προβολών, τηρώντας όλες τις προδιαγραφές ασφαλείας και υψηλού επιπέδου ψηφιακής διάδρασης κατά τα πρότυπα της επιτυχημένου περσινού παραδείγματος των Νυχτών Πρεμιέρας και άλλων μεγάλων διεθνών Φεστιβάλ.  Στην περίπτωση που οι συνθήκες της πανδημίας το επιβάλουν, η συγκεκριμένη πλατφόρμα παρέχει στο Φεστιβάλ την ασφάλεια να διεξαχθεί εξ’ολοκλήρου ψηφιακά, διατηρώντας τον πλούτο των παράλληλων δράσεων της διοργάνωσης, όπως masterclass, συζητήσεις, εισαγωγή από σκηνοθέτες και Q&A αλλά και ευρεία διάδραση με το κοινό, προσαρμοσμένες στο διαδικτυακό περιβάλλον. |
| --- |

Το **27ο Διεθνές Φεστιβάλ Κινηματογράφου της Αθήνας Νύχτες Πρεμιέρας** θα πραγματοποιηθεί από τις **22 Σεπτεμβρίου έως τις 3 Οκτωβρίου 2021**.

Για διαρκή ενημέρωση και περισσότερες πληροφορίες, συντονιστείτε στα **site** του [aiff.gr](http://www.aiff.gr/) και του [cinemagazine.gr](http://www.cinemagazine.gr/) και στις σχετικές σελίδες στα **social media**: [**Facebook AIFF**](https://www.facebook.com/AthensFilmFestival/), [**Instagram**](https://www.instagram.com/cinemagazine_gr/), [**Twitter**](https://twitter.com/nyxtespremieras)**.**

Το 27o Διεθνές Φεστιβάλ Κινηματογράφου της Αθήνας Νύχτες Πρεμιέρας έχει ενταχθεί στο ΠΕΠ Αττικής 2014-2020 και συγχρηματοδοτείται από το Ευρωπαϊκό Ταμείο Περιφερειακής Ανάπτυξης.

******

Το 27ο Διεθνές Φεστιβάλ Κινηματογράφου της Αθήνας Νύχτες Πρεμιέρας πραγματοποιείται υπό την αιγίδα του Υπουργείου Πολιτισμού και Αθλητισμού.

****

